
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 51 

28 Φεβρουάριου 2013 


ΝΟΜΟΣ ΥΠ’ ΑΡΙΘ. 4128 

Κύρωση της από 18 Δεκεμβρίου 2012 Πράξης Νομο¬ 
θετικού Περιεχομένου «Κατεπείγουσες ρυθμίσεις 
για την οικονομική ανάπτυξη της Χώρας» και άλ¬ 
λες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομεν τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται, και έχει ισχύ νόμου από τη δημοσίευσή της 
στην Εφημερίδα της Κυβερνήσεως, η από 18 Δεκεμβρίου 
2012 Πράξη Νομοθετικού Περιεχομένου «Κατεπείγουσες 
ρυθμίσεις για την οικονομική ανάπτυξη της Χώρας», που 
δημοσιεύτηκε στο υπ’ αριθ. 246 Φύλλο της Εφημερίδας 
της Κυβερνήσεως (τεύχος Α'), που έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Κατεπείγουσες ρυθμίσεις για την οικονομική ανάπτυξη 
της χώρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 44 παρ. 1 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης για τη διευκόλυνση της οικονο¬ 
μικής ανάπτυξης της χώρας. 

3. Την πρόταση του Υπουργικού Συμβουλίου, αποφα¬ 
σίζουμε: 

Αρθρο 1 

Ρυθμίσεις για την απλοποίηση 
των διαδικασιών ΕΣΠΑ 

1. Το πρώτο εδάφιο της παρ. 1 του άρθρου 4 του 
ν. 3614/2007 (Α' 267), όπως ισχύει, αντικαθίσταται ως 
ακολούθως: 

«1. Με απόφαση του καθ’ ύλην αρμόδιου Υπουργού που 
εποπτεύει την οικεία διαχειριστική αρχή επιχειρησια¬ 
κού προγράμματος και του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων, 
δύναται να ορίζονται ένας ή περισσότεροι ενδιάμεσοι 
φορείς διαχείρισης, οι οποίοι αναλαμβάνουν την άσκηση 


μέρους των αρμοδιοτήτων της διαχειριστικής αρχής 
επιχειρησιακού προγράμματος ενεργώντας σε σχέση 
με δικαιούχους που εκτελούν πράξεις για λογαριασμό 
και υπό την ευθύνη της διαχειριστικής αρχής, σύμφωνα 
με το άρθρο 59 παρ. 2 του Κανονισμού.» 

2. Η παράγραφος 10 του άρθρου 5 του ν. 3614/2007, 
όπως ισχύει, αντικαθίσταται ως ακολούθως: 

«10. Με απόφαση του Υπουργού Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων εγκρί- 
νεται κανονισμός λειτουργίας των ειδικών υπηρεσιών 
του παρόντος νόμου, ο οποίος καταρτίζεται με μέριμνα 
της ΜΟΔ Α.Ε.» 

3. Το πρώτο εδάφιο της παρ. 5 του άρθρου 12 του ν. 
3614/2007, όπως ισχύει, αντικαθίσταται ως ακολούθως: 

«5. Με απόφαση του καθ’ ύλην αρμόδιου Υπουργού και 
μετά από σύμφωνη γνώμη της οικείας διαχειριστικής 
αρχής συγκροτείται η επιτροπή παρακολούθησης του 
επιχειρησιακού προγράμματος και ορίζονται ο πρόε¬ 
δρος, τα μέλη και οι αναπληρωτές τους.» 

4. Το πρώτο εδάφιο της παρ. 1 του άρθρου 17 του ν. 
3614/2007, όπως ισχύει, αντικαθίσταται ως ακολούθως: 

«Με απόφαση του καθ’ ύλην αρμόδιου Υπουργού που 
εποπτεύει την οικεία διαχειριστική αρχή επιχειρησιακού 
προγράμματος ή το φορέα διαχείρισης πράξεων κρα¬ 
τικών ενισχύσεων και του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων, 
δύναται να διατίθενται πιστώσεις από τον Κρατικό Προ¬ 
ϋπολογισμό με χρηματοδοτήσεις από κοινοτικούς ή/και 
εθνικούς πόρους, να ορίζονται τα ποσά, τα ποσοστά και 
τα είδη των ενισχύσεων και να ρυθμίζεται κάθε ανα¬ 
γκαία λεπτομέρεια σχετικά με την εφαρμογή δράσεων 
κρατικών ενισχύσεων στο πλαίσιο των επιχειρησιακών 
προγραμμάτων του ΕΣΠΑ.» 

5. Το δεύτερο εδάφιο της παρ. 1 του άρθρου 17 του ν. 
3614/2007, όπως ισχύει, αντικαθίσταται ως ακολούθως: 

«Με όμοια απόφαση δύνανται να ρυθμίζονται θέματα 
που αφορούν:» 

6. Το πρώτο εδάφιο του στοιχείου α) της παρ. 1 του 
άρθρου 18 του ν. 3614/2007, όπως ισχύει, αντικαθίσταται 
ως ακολούθως: 

«α) Η μετακίνηση υπηρετούντος προσωπικού ή η από¬ 
σπαση προσωπικού που υπηρετεί σε φορείς του δημό¬ 
σιου ή ευρύτερου δημόσιου τομέα, γίνεται με απόφαση 
του αρμόδιου Υπουργού ή Περιφερειάρχη ή με κοινή 
απόφαση των αρμόδιων υπουργών και του Υπουργού 

Διοικητικής Μεταρρύθμισης και Ηλεκτρονικής Διακυ¬ 
βέρνησης βάσει του ν. 4057/2012, χωρίς να απαιτείται 
γνώμη του υπηρεσιακού συμβουλίου, ύστερα από αίτηση 
του ενδιαφερομένου υπαλλήλου ή μετά από διαπίστωση 
σχετικής υπηρεσιακής ανάγκης, και κατόπιν ερωτήματος 
του Γενικού ή Ειδικού Γραμματέα στον οποίο υπάγεται 
η ειδική υπηρεσία προς την επιτροπή αξιολόγησης. Το 
προσωπικό της ΜΟΔ ΑΕ δύναται να αποσπάται από τη 
ΜΟΔ ΑΕ ή από μια ειδική υπηρεσία στην οποία υπηρε¬ 
τεί σε άλλη ειδική υπηρεσία, για την κάλυψη θέσεων 
ίδιας βαθμίδας, με απόφαση του Υπουργού Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων, ύστερα από αίτηση του ενδιαφερομένου υπαλλήλου 
ή μετά από διαπίστωση σχετικής υπηρεσιακής ανάγκης, 
χωρίς να απαιτείται νέο ερώτημα και κρίση της επι¬ 
τροπής αξιολόγησης. Για την ως άνω απόσπαση δεν 
απαιτείται η έκδοση διακριτής απόφασης άρσης της 
απόσπασης από την υπηρεσία απ’ όπου θα γίνει η από¬ 
σπαση. Η άρση της απόσπασης ενσωματώνεται στην 
απόφαση της νέας απόσπασης». 

7. Το ένατο εδάφιο του στοιχείου α) της παρ. 1 του 
άρθρου 18 του ν. 3614/2007, όπως ισχύει, αντικαθίσταται 
από τα ακόλουθα δύο εδάφια ως εξής: 

«Η μετακίνηση ή απόσπαση προσωπικού, που ανήκει 
οργανικά σε φορέα του δημόσιου ή ευρύτερου δημόσιου 
τομέα, από μια ειδική υπηρεσία σε άλλη, για την κάλυ¬ 
ψη θέσεων ίδιας βαθμίδας, πραγματοποιείται με κοινή 
απόφαση των αρμόδιων Υπουργών και του Υπουργού 
Διοικητικής Μεταρρύθμισης και Ηλεκτρονικής Διακυ¬ 
βέρνησης βάσει του ν. 4057/2012, χωρίς να απαιτείται 
ερώτημα και σχετική κρίση της επιτροπής αξιολόγησης, 
εφόσον τα τυπικά και ουσιαστικά προσόντα της ειδικής 
υπηρεσίας υποδοχής υπερκαλύπτονται ή είναι ταυτόση¬ 
μα με τα τυπικά και ουσιαστικά προσόντα της ειδικής 
υπηρεσίας αποχώρησης και οι υπάλληλοι έχουν ήδη 
αξιολογηθεί θετικά στο παρελθόν. Γ ια την ως άνω μετα¬ 
κίνηση ή απόσπαση δεν απαιτείται η έκδοση διακριτής 
απόφασης άρσης της απόσπασης από την υπηρεσία 
απ’ όπου θα γίνει η απόσπαση. Η άρση της απόσπασης 
ενσωματώνεται στην απόφαση της νέας απόσπασης». 

8. Στο τέλος του άρθρου 25 του ν. 3614/2007 προστί¬ 
θενται παράγραφοι 14 και 15, ως ακολούθως: 

«14. Κατά παρέκκλιση του άρθρου 26 του ν. 1882/1990 
(Α' 43) και κάθε άλλης γενικής ή ειδικής διάταξης, ή 
τυχόν αντίθετου συμβατικού όρου, επιτρέπεται μέχρι 
31.12.2012 η πληρωμή αναδοχών συγχρηματοδοτούμενων 
δημοσίων συμβάσεων και δικαιούχων συγχρηματοδο¬ 
τούμενων έργων, πλην έργων κρατικών ενισχύσεων, 
χωρίς την υποχρέωση προσκόμισης αποδεικτικού φορο¬ 
λογικής ή/και ασφαλιστικής ενημερότητας ή βεβαίωσης 
οφειλής. 

15. Κατά παρέκκλιση των διατάξεων του άρθρου 22 
του ν. 2362/1995, καθώς και κάθε άλλης ειδικής διάταξης, 
δεν απαιτείται σύμπραξη του Υπουργού Οικονομικών 
για την έκδοση κανονιστικών διοικητικών πράξεων που 
αφορούν συγχρηματοδοτούμενα προγράμματα, οι οποί¬ 
ες προκαλούν δαπάνη που, αναγνωρίζεται και βαρύνει 
το Πρόγραμμα Δημοσίων Επενδύσεων». 

9. Η παρ. 4 του άρθρου 36 του ν. 3614/2007, όπως 
ισχύει, αντικαθίσταται ως ακολούθως: 

«4. Με απόφαση του Υπουργού Αγροτικής Ανάπτυξης 
και Τροφίμων δύναται να ορίζονται ένας ή περισσότεροι 
φορείς διαχείρισης, πέραν αυτών που περιγράφονται 


στο άρθρο 5 παράγραφος 7 σημείο (γ) του παρόντος 
νόμου, οι οποίοι αναλαμβάνουν την άσκηση μέρους των 
αρμοδιοτήτων της διαχειριστικής αρχής του ΠΑΑ (σύμ¬ 
φωνα με το άρθρο 75 παράγραφος 2 του Κανονισμού 
(ΕΚ) 1698/2005). Στην ως άνω απόφαση καθορίζονται:» 

10. Η παρ. 7 του άρθρου 36 του ν. 3614/2007, όπως 
ισχύει, αντικαθίσταται ως ακολούθως: 

«7. Με απόφαση του Υπουργού Αγροτικής Ανάπτυξης 
και Τροφίμων δύναται να ορίζονται ένας ή περισσότεροι 
ενδιάμεσοι φορείς διαχείρισης οι οποίοι αναλαμβάνουν 
την άσκηση μέρους των αρμοδιοτήτων της διαχειρι¬ 
στικής αρχής Επιχειρησιακού Προγράμματος Αλιείας 
σε σχέση με δικαιούχους που εκτελούν πράξεις για 
λογαριασμό και υπό την ευθύνη της.» 

11. Το πρώτο εδάφιο του άρθρου 37 του ν. 3614/2007, 
όπως ισχύει, αντικαθίσταται ως ακολούθως: 

«Με απόφαση του Υπουργού Αγροτικής Ανάπτυξης 
και Τροφίμων και του Υπουργού Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων μπορεί 
να διατίθενται πιστώσεις από τον Κρατικό Προϋπο¬ 
λογισμό με χρηματοδοτήσεις από κοινοτικούς ή/και 
εθνικούς πόρους για την εφαρμογή δράσεων κρατικών 
ενισχύσεων στο πλαίσιο του ΠΑΑ και του Επιχειρησια¬ 
κού Προγράμματος Αλιείας, και να ρυθμίζονται θέματα 
εφαρμογής κρατικών ενισχύσεων τα οποία αφορούν 
τις υπαγόμενες δράσεις, το είδος ενίσχυσης, τους δι¬ 
καιούχους των ενισχύσεων, τα ποσοστά ενίσχυσης, τα 
όρια προϋπολογισμού, το γενικό πλαίσιο της διαδικα¬ 
σίας αξιολόγησης και επιλογής των δικαιούχων και το 
γενικό πλαίσιο της διαδικασίας παρακολούθησης και 
ελέγχου των ενισχυόμενων επενδύσεων και καταβολής 
της ενίσχυσης στους δικαιούχους.» 

Αρθρο 2 

Ρυθμίσεις θεμάτων για την εφαρμογή 
του Προγράμματος Δημοσίων Επενδύσεων 

1. Στο άρθρο 159 του ν. 3852/2010 (Α' 87) προστίθεται 
παράγραφος 6 ως ακολούθως: 

«6. Ο Περιφερειάρχης είναι διατάκτης των δαπανών 
του Προγράμματος Δημοσίων Επενδύσεων, κατά την έν¬ 
νοια του κύριου διατάκτη της παραγράφου 1 του άρθρου 
20 του ν.2362/1995, όπως έχει τροποποιηθεί και ισχύει. 
Ο Περιφερειάρχης ως κύριος διατάκτης υποχρεούται 
στην τήρηση των υποχρεώσεων που απορρέουν από τις 
διατάξεις του π.δ 113/2010. Τα ετήσια όρια των δαπανών 
αυτών καθορίζονται στον κρατικό προϋπολογισμό για 
την αποκεντρωμένη διοίκηση και επιμερίζονται με από¬ 
φαση του Υπουργού Ανάπτυξης, Ανταγωνιστικότητας, 
Υποδομών, Μεταφορών και Δικτύων, σε κάθε περιφέρεια 
που ανήκει στα διοικητικά της όρια.» 

2. Στο άρθρο 21 του ν. 2362/1995, όπως αντικαταστά- 
θηκε με το άρθρο 21 του ν. 3871/2010, προστίθεται πα¬ 
ράγραφος 13 ως εξής: 

«13. Με τις Συλλογικές Αποφάσεις Έργων ή Μελετών, 
που εκδίδονται κατ’ εφαρμογή των διατάξεων του άρ¬ 
θρου 6 του ν.δ. 2957/1954 (Α' 186) και του άρθρου 21 του 
ν. 2362/1995, όπως ισχύουν, εγκρίνεταί: 

α) η ένταξη κάθε έργου στο πρόγραμμα δημοσίων 
επενδύσεων, 

β) η ολική δαπάνη για την πραγματοποίηση του έργου και 

γ) η διάθεση των απαιτούμενων πιστώσεων σε ετήσια 
βάση για το σύνολο των έργων που περιλαμβάνει η 
κάθε Συλλογική Απόφαση με ανάλυση για κάθε έργο. 

Η ετήσια πίστωση που ορίζεται με τις ως άνω αποφά¬ 
σεις για τη Συλλογική Απόφαση δύναται να ανακατα¬ 
νέμεται σε κάθε έργο που είναι ενταγμένο σε αυτή με 
αποφάσεις του αρμόδιου Υπουργού ή του προβλεπόμε- 
νου από τις οργανωτικές διατάξεις οργάνου του φορέα 
της Γενικής Κυβέρνησης είτε άλλου εξουσιοδοτημένου 
από αυτούς οργάνου που ορίζεται ως διατάκτης της 
Συλλογικής Απόφασης. Με όμοια απόφαση δύναται να 
ανακατανεμηθούν τα όρια των ετήσιων συνολικών πι¬ 
στώσεων μεταξύ των έργων των Συλλογικών Αποφά¬ 
σεων εντός του συγχρηματοδοτούμενου σκέλους του 
ΠΔΕ του ίδιου διατάκτη, εφόσον διατηρείται το ίδιο 
συνολικό τους άθροισμα, καθώς και εντός του εθνικού 
σκέλους του ΠΔΕ, του ίδιου διατάκτη, εφόσον διατηρεί¬ 
ται το ίδιο συνολικό τους άθροισμα. Με απόφαση του 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων καθορίζονται τα κριτήρια, τα 
όρια, οι προϋποθέσεις ανακατανομής των πιστώσεων 
(ανά Γ ενική Γ ραμματεία και ανά υποπρόγραμμα του ΠΔΕ 
κ.ά.), καθώς και οι σχετικές λεπτομέρειες εφαρμογής 
της παρούσας. 

Στην περίπτωση ανακατανομής των αρχικών πιστώ¬ 
σεων τίτλο για την ανάληψη υποχρεώσεων σε βάρος 
του Προϋπολογισμού Δημοσίων Επενδύσεων αποτελεί 
η απόφαση έγκρισης/τροποποίησης της Συλλογικής 
Απόφασης συνοδευόμενη από την ως άνω απόφαση 
του διατάκτη.». Η παρούσα ισχύει από 1ης Ιανουάριου 
2013. 

3. Στο άρθρο 21 του ν. 2362/1995, όπως αντικαταστά- 
θηκε με το άρθρο 21 του ν. 3871/2010, αντικαθίσταται το 
τελευταίο εδάφιο της παραγράφου 3 ως εξής: 

«Με όμοια απόφαση μπορεί να γίνεται ανακατανομή 
εγκεκριμένων ετήσιων πιστώσεων σε Συλλογικές Απο¬ 
φάσεις μεταξύ διαφορετικών φορέων ανάλογα με την 
πορεία υλοποίησης και απορρόφησης των έργων.» 

Άρθρο 3 

Παράβολο και διάρκεια ισχύος 
πιστοποιητικού ασφάλειας σιδηροδρομικής 
επιχείρησης και έγκρισης ασφάλειας 
διαχειριστή υποδομής 

1. Σιδηροδρομικές επιχειρήσεις που εμπίπτουν στην 
κατηγορία «Μεγάλη Επιχείρηση» (άνω των διακοσίων 
πενήντα ατόμων), σύμφωνα με το Παράρτημα III του 
Κανονισμού 653/2007 της Επιτροπής της 13ης Ιουνίου 
2007 και υποβάλλουν αίτηση για πιστοποιητικό ασφά¬ 
λειας, καθώς επίσης και διαχειριστής υποδομής που 
υποβάλλει αίτηση για έγκριση ασφάλειας στην Αρχή 
Ασφάλειας Σιδηροδρόμων, σύμφωνα με το π.δ. 160/2007 
(Α' 201) όπως ισχύει, συνυποβάλλουν παράβολο υπέρ 
του Δημοσίου, ως ανταποδοτικό τέλος για την κάλυψη 
του διοικητικού κόστους της εξέτασης του φακέλου 
τους και των σχετικών ελέγχων, ύψους: 

α) είκοσι χιλιάδων ευρώ (20.000 €) για αρχική χορή¬ 
γηση πιστοποιητικού ασφάλειας ή έγκρισης ασφάλειας, 
β) δώδεκα χιλιάδων ευρώ (12.000 €) για αρχική χο¬ 
ρήγηση πιστοποιητικού ασφάλειας μέρους Β, σε σιδη¬ 
ροδρομική επιχείρηση η οποία διαθέτει πιστοποιητικό 
ασφάλειας σε ισχύ, που έχει εκδοθεί από αρμόδια αρχή 
κράτους μέλους της Ευρωπαϊκής Ένωσης και σκοπεύει 
να εκτελέσει συμπληρωματικές υπηρεσίες σιδηροδρο¬ 
μικών μεταφορών στην Ελλάδα, 
γ) δέκα χιλιάδων ευρώ (10.000 €) για ανανέωση πιστο¬ 


ποιητικού ασφάλειας ή έγκρισης ασφάλειας που έχουν 
χορηγηθεί από την Αρχή Ασφάλειας Σιδηροδρόμων, 

δ) έξι χιλιάδων ευρώ (6.000 €) για ανανέωση πιστο¬ 
ποιητικού ασφάλειας μέρους Β, που έχει χορηγηθεί από 
την Αρχή Ασφάλειας Σιδηροδρόμων σε σιδηροδρομι¬ 
κή επιχείρηση, που διαθέτει πιστοποιητικό ασφάλειας 
σε ισχύ και το οποίο έχει εκδοθεί από αρμόδια αρχή 
κράτους μέλους της Ευρωπαϊκής Ένωσης και εκτελεί 
συμπληρωματικές υπηρεσίες σιδηροδρομικών μεταφο¬ 
ρών στην Ελλάδα, 

ε) τριών χιλιάδων ευρώ (3.000) για ουσιώδη επικαι- 
ροποίηση ή τροποποίηση πιστοποιητικού ασφάλειας, 
έγκρισης ασφάλειας ή πιστοποιητικού ασφάλειας μέ¬ 
ρους Β, είτε αυτή γίνεται με πρωτοβουλία της σιδηρο¬ 
δρομικής επιχείρησης ή του διαχειριστή υποδομής, είτε 
αυτή επιβάλλεται από την Αρχή Ασφάλειας Σιδηροδρό¬ 
μων, εξαιτίας της απαίτησης ουσιώδους τροποποίησης 
του συστήματος διαχείρισης της ασφάλειας, σύμφωνα 
με τις διατάξεις των άρθρων 10 και 11 του π.δ. 160/2007 
(Α' 201), όπως ισχύει. 

2. Όλα τα παραπάνω ποσά αναπροσαρμόζονται στο 
ήμισυ προκειμένου για Σιδηροδρομικές Επιχειρήσεις 
κάτω των 250 ατόμων. 

3. Με κοινή απόφαση του Υπουργού Οικονομικών και 
του Υπουργού Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων δύναται να αναπροσαρμό¬ 
ζονται τα ύψη των παραβολών της παραγράφου 1, για 
την προσαρμογή στο πραγματικό κόστος πιστοποίησης 
ή να δημιουργούνται διαφορετικές κατηγορίες ύψους 
παραβολών ανάλογα με τις πραγματικές ανάγκες της 
σιδηροδρομικής αγοράς. 

4. Τα πιστοποιητικά ασφάλειας σιδηροδρομικών επι¬ 
χειρήσεων και η έγκριση ασφάλειας διαχειριστή υπο¬ 
δομής έχουν ισχύ για πέντε (5) χρόνια. 

5. Οι διατάξεις της παραγράφου 2 του άρθρου 27 του 
ν. 3534/2007 (Α' 40) καταργούνται. 

Άρθρο 4 

Επιτρέπεται, κατά παρέκκλιση των ρυθμίσεων του 
άρθρου 6 του β.δ. 748/1966 (Α'179) και του άρθρου 1 του 
β.δ. 750/1971 (Α'259), όπως αυτά ισχύουν, η προαιρετική 
λειτουργία των επιχειρήσεων και των παντός είδους 
καταστημάτων την Κυριακή 23 Δεκεμβρίου 2012 και την 
Κυριακή 30 Δεκεμβρίου 2012, εντός του προβλεπόμενου 
ωραρίου και τηρουμένων των διατάξεων της εργατικής 
νομοθεσίας. 

Άρθρο 5 

Αναστολή πλειστηριασμών 

1. Η προθεσμία της αναστολής των πλειστηριασμών, οι 
οποίοι επισπεύδονται για την ικανοποίηση απαιτήσεων 
που δεν υπερβαίνουν το ποσό των διακοσίων χιλιάδων 
(200.000) ευρώ, από πιστωτικά ιδρύματα και εταιρείες 
παροχής πιστώσεων, καθώς και από τους εκδοχείς των 
απαιτήσεων αυτών, όπως περιγράφεται στην παράγρα¬ 
φο 1 του άρθρου 1 της Πράξης Νομοθετικού Περιεχομέ¬ 
νου της 16ης Δεκεμβρίου 2011 ( Α' 262) και όπως η Πράξη 
αυτή κυρώθηκε με το πρώτο άρθρο του ν. 4047/2012 (Α' 
31), παρατείνεται έως την 31η Δεκεμβρίου 2013. 

2. Στην παράγραφο 1 του άρθρου 19 του ν. 3869/2010 
(Α' 130), όπως ισχύει, η φράση «μέχρι την 31η Δεκεμβρί¬ 
ου 2012» αντικαθίσταται από τη φράση «μέχρι την 31η 
Δεκεμβρίου 2013». 

Άρθρο 6 

Η προθεσμία της παρ. 4 του άρθρου 17 του ν. 3853/ 
2010 (Α' 90) παρατείνεται μέχρι την 31.12.2013. 

Άρθρο 7 
Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 18 Δεκεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 
Ο ΠΡΩΘΥΠΟΥΡΓΟΣ 
ΑΝΤΩΝΗΣ Κ. ΣΑΜΑΡΑΣ 
ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΔΗΜΗΤΡΙΟΣ ΑΒΡΑΜΟΠΟΥΛΟΣ, ΙΩΑΝΝΗΣ ΣΤΟΥΡΝΑ- 
ΡΑΣ, ΠΑΝΟΣ ΠΑΝΑΓΙΩΤΟΠΟΥΛΟΣ, ΕΥΡΙΠΙΔΗΣ ΣΤΥΛΙΑ- 
ΝΙΔΗΣ, ΚΩΝΣΤΑΝΤΙΝΟΣ ΧΑΤΖΗΔΑΚΗΣ, ΚΩΝΣΤΑΝΤΙΝΟΣ 
ΑΡΒΑΝΙΤΟΠΟΥΛΟΣ, ΕΥΑΓΓΕΛΟΣ ΛΙΒΙΕΡΑΤΟΣ, ΙΩΑΝΝΗΣ 
ΒΡΟΥΤΣΗΣ, ΑΝΔΡΕΑΣ ΛΥΚΟΥΡΕΝΤΖΟΣ, ΑΘΑΝΑΣΙΟΣ 
ΤΣΑΥΤΑΡΗΣ, ΔΗΜΗΤΡΙΟΣ ΣΤΑΜΑΤΗΣ, ΧΡΗΣΤΟΣ ΣΤΑΪ- 
ΚΟΥΡΑΣ, ΧΑΡΑΛΑΜΠΟΣ ΑΘΑΝΑΣΙΟΥ, ΣΤΑΥΡΟΣ ΚΑΛΟ- 
ΓΙΑΝΝΗΣ, ΚΩΝΣΤΑΝΤΙΝΟΣ ΤΖΑΒΑΡΑΣ, ΜΑΡΙΟΣ ΣΑΛΜΑΣ, 
ΜΑΞΙΜΟΣ XΑΡΑΚΟΠΟΥΛΟΣ» 

Άρθρο δεύτερο 

1. Η παράγραφος 8 του άρθρου 1 της από 18 Δε¬ 
κεμβρίου 2012 Πράξης Νομοθετικού Περιεχομένου, που 
κυρώνεται με το άρθρο πρώτο του παρόντος νόμου, 
καταργείται. 

2. Η παράγραφος 1 του άρθρου 2 της από 18 Δε¬ 
κεμβρίου 2012 Πράξης Νομοθετικού Περιεχομένου, που 
κυρώνεται με το άρθρο πρώτο του παρόντος, αντικα¬ 
θίσταται ως εξής: 

«Στο άρθρο 7 του ν. 2362/1995 προστίθεται παράγρα¬ 
φος ως ακολούθως: 

«9.α. Οι πιστώσεις για το Πρόγραμμα Δημοσίων Επεν¬ 
δύσεων Περιφερειακού Επιπέδου (ΠΔΕ) εγγράφονται 
στον προϋπολογισμό του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
και κατανέμονται με απόφαση του Υπουργού σε κάθε 
περιφέρεια τόσο για το εθνικό όσο και για το συγχρη- 
ματοδοτούμενο σκέλος. Εντός των ορίων των ανωτέ¬ 
ρω πιστώσεων οι περιφέρειες με βάση το αναπτυξιακό 
πρόγραμμα περιφερειακού επιπέδου: 

ί) προτείνουν την έκδοση των ετήσιων Συλλογικών 
ΑποφάσεωνΈργων Περιφερειακού Επιπέδου (ΣΑΕΠΕ), οι 
οποίες εγκρίνονται από τον Υπουργό Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων, 

ϋ) προβαίνουν στην κατανομή των χρηματοδοτήσεων 
από το ΠΔΕ στα έργα των συλλογικών αποφάσεων 
περιφερειακού επιπέδου, με την επιφύλαξη τυχόν ειδι¬ 
κότερων διατάξεων για τα έργα του ΕΣΠΑ, 

μι) παρακολουθούν την εκτέλεση των ετήσιων Προ¬ 
γραμμάτων Δημοσίων Επενδύσεων περιφερειακού επι¬ 
πέδου και ανακατανέμουν εφόσον απαιτείται στα έργα 
τις ετήσιες πιστώσεις που έχουν εγκριθεί για το σύνολο 


της κάθε συλλογικής απόφασης, σύμφωνα με την παρ. 
13 του άρθρου 21 του ν. 2362/1995, 

ίν) προτείνουν τις λοιπές τροποποιήσεις των ΣΑΕΠΕ 
πέραν της προηγούμενης περίπτωσης, οι οποίες εγκρί- 
νονται από τον Υπουργό Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων. 

β. Οι πιστώσεις των έργων των συλλογικών αποφάσε¬ 
ων περιφερειακού επιπέδου, μετά την ανωτέρω κατα¬ 
νομή, εγγράφονται στους ετήσιους προϋπολογισμούς 
των οικείων φορέων. 

γ. Με αποφάσεις του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων, 
ρυθμίζονται οι λεπτομέρειες εφαρμογής των ανωτέρω 
διατάξεων. 

δ. Ειδικά για το οικονομικό έτος 2013, με απόφαση 
του Υπουργού Οικονομικών μεταφέρονται οι πιστώσεις 
που έχουν εγγράφει στον προϋπολογισμό Δημοσίων 
Επενδύσεων για τις Αποκεντρωμένες Διοικήσεις στον 
αντίστοιχο προϋπολογισμό του Υπουργείου Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων. Με απόφαση του Υπουργού Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων 
κατανέμονται κατά Περιφέρεια οι ανωτέρω πιστώσεις.»» 

Άρθρο τρίτο 

Τροποποίηση των διατάξεων του ν. 4109/2013 

1. Το πρώτο εδάφιο της παρ.2 του άρθρου 2 του 
ν. 4109/2013 αντικαθίσταται ως εξής: 

«Το προσωπικό με σχέση εργασίας ιδιωτικού δικαίου 
αορίστου χρόνου του Ι.Ο.Κ. λόγω της εξειδίκευσής του 
και των προσόντων του μεταφέρεται αυτοδικαίως με 
την ίδια σχέση εργασίας στην Εταιρεία με την επωνυμία 
«Ο.Σ.Κ. Α.Ε.».» 

2. Στο τέλος της παρ. 3 του άρθρου 2 του ν. 4109/2013, 
προστίθεται περίπτωση δ', ως εξής: 

«δ. Όλες οι αρμοδιότητες του Ι.Ο.Κ., οι συναφείς προς 
τις διαδικασίες οικονομικής διαχείρισης και εκκαθάρι¬ 
σης, όπως αυτές προσδιορίζομαι από τον ιδρυτικό του 
νόμο και τον Κανονισμό Λειτουργίας του, ασκούνται 
από τη Διεύθυνση Οικονομικών Υποθέσεων και Προμη¬ 
θειών της Γ ενικής Γ ραμματείας Δημοσίων Έργων του 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων, με την επιφύλαξη των 
διατάξεων του ν. 4109/2013.» 

3. Στο άρθρο 2 του ν. 4109/2013 προστίθεται παρά¬ 
γραφος 4, ως εξής: 

«4. Με απόφαση του Υπουργού Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων ρυθ¬ 
μίζονται όλα τα ειδικότερα θέματα της κατάργησης 
του Ι.Ο.Κ..» 

Άρθρο τέταρτο 

Η παράγραφος 10 του άρθρου 2 του ν. 4052/2012 (Α' 
41), όπως ισχύει, αντικαθίσταται ως εξής: 

«Η ισχύς της παρούσας διάταξης άρχεται την 1.1.2013, 
εκτός του τελευταίου εδαφίου της παραγράφου 6 του 
παρόντος άρθρου που ισχύει από τη δημοσίευση του 
παρόντος νόμου, καθώς και των παραγράφων 4, 5 και 
των τριών πρώτων εδαφίων της παραγράφου 6 του 
παρόντος άρθρου, η ισχύς των οποίων άρχεται από 
1.4.2013, εφαρμοζομένων μέχρι τότε των σχετικών δια¬ 
τάξεων του ν. 3329/2005 (Α'81), όπως ισχύει.» 

Άρθρο πέμπτο 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του 

ως νόμου του Κράτους. 

Αθήνα, 26 Φεβρουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 


ΕΣΩΤΕΡΙΚΩΝ 

ΕΥΡΙΠΙΔΗΣ ΣΤΥΛΙΑΝΙΔΗΣ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 


ΑΝΤΩΝΙΟΣ ΜΑΝΙΤΑΚΗΣ 


ΚΩΝΣΤΑΝΤΙΝΟΣ ΧΑΤΖΗΔΑΚΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ ΥΓΕΙΑΣ 


ΣΤΑΥΡΟΣ ΚΑΛΟΓΙΑΝΝΗΣ 


ΑΝΔΡΕΑΣ ΛΥΚΟΥΡΕΝΤΖΟΣ 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 27 Φεβρουάριου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Λ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.90 


Ηλεκτρονική Διεύθυνση: ήίίρ://νννννν.βί. 9 Γ - β-ιπαϊΙ: ννβόπΐ3δίβΓ.βί@βί·9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 01000512802130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















































































